Diari Oficial de la Generalitat Valenciana


Sumari del DOGV 6008, del 07-05-2009 (2009/3971)

Judici verbal 286/2007. Notificació de la sentència a José Miguel Molina Prats.
-------------------------------------------------------------------------------

### Dades del document

Número de DOGV
:   6008

Data del DOGV
:   07-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3971


Data del document
:   15-12-2008

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Judici verbal 286/2007. Notificació de la sentència a José Miguel Molina Prats. [2009/3971]  
Miriam Muñoz Peiró, secretària judicial del Jutjat de Primera Instància número 21 de València, mitjançant este edicte faig saber:   
Que en este Jutjat se seguix judici verbal amb el número 000286/2007, a instància d'Emivasa, SA, representats per la procuradora María Gloria Benlloch Soriano i assistits pel lletrat Javier Valero Llorca, contra José Miguel Molina Prats, sobre resolució de contracte de subministrament d'aigua i de contracte d'instal·lació i reparació de comptador mesurador de consums i reclamació de quantitat, en el qual la magistrada jutgessa Matilde Sabater Alamar ha acordat en el dia de la data notificar la sentència dictada en estes actuacions al demandat que es troba en parador ignorat, José Miguel Molina Prats, i que té la dispositiva literal següent:  
«Dispositiva  
Estimar íntegrament la demanda interposada per l'entitat Empresa Mixta Valenciana de Aguas, SA (Emivasa), contra José Miguel Molina Prats:  
a) Declare resolt el contracte de subministrament d'aigua potable i manteniment de comptador mesurador de consum subscrit el 8 de gener de 1975 en relació amb l'immoble situat al carrer del Pintor Benedito, 7, 7é., de València, i condemne José Miguel Molina Prats a sotmetre's a l'esmentada declaració, i s'hauran de dur a terme les actuacions necessàries que tendeixen al cessament efectiu del subministrament d'aigua, amb l'advertiment que en un altre cas s'efectuarà a costa seua en la forma indicada en els fonaments de dret d'esta resolució.  
b) Condemne José Miguel Molina Prats al pagament de 274,55 euros i interessos legals de l'esmentada quantitat computats des de la data de la interpel·lació judicial.  
Pel que fa a les costes estes seran satisfetes per la part demandada.   
Incloeu esta resolució en el llibre de sentències i deixeu testimoniança en les actuacions i, notifiqueu a les parts fent-los saber que esta no és ferma i que es pot interposar recurs d'apel·lació que resoldrà l'Audiència Provincial de València, el qual es prepararà davant d'este Jutjat en el termini de 5 dies i se seguiran els tràmits establits en els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme.»  
I perquè valga d'edicte de notificació de la sentència al demandat, en parador ignorat, estenc este edicte que es fixarà en el tauler d'anuncis d'este Jutjat i es publicarà en el butlletí oficial de la comunitat autònoma.   
València, 15 de desembre de 2008.- La secretària judicial: Miriam Muñoz Peiró.